# Pere (apòstol)

* Aquesta pàgina conté fragments escrits en català genuí, anteriors a la normativa de Pompeu Fabra. Es reprodueix la font original per preservar-ne el significat íntegre i no desvirtuar-la. Podria semblar que hi ha errors ortogràfics que en realitat no ho són.
Sant Pere (Betsaida, Galilea, ? — Roma, c.64/67) fou un dels Dotze Apòstols de Jesús de Natzaret i es convertí en el primer Cap del Cristianisme. És venerat com a sant en tota la cristiandat. Se celebra la seva festivitat el 29 de juny.

## Citacions

* Vós sou el Messies, el Fill del Déu vivent.
       Evangeli segons Mateu. Mt. 16,16.
          Resposta de Sant Pere a la pregunta de Jesús sobre qui pensava que era.
* Sortós de tu, Simó, fill de Jonàs, perquè no t'ho ha revelat carn i sang, sinó el meu Pare del cel. I jo et dic que tu ets Pere, i sobre aquesta pedra edificaré la meva Església, i les portes del reialme de la mort no la dominaran. Et donaré les claus del Regne del cel, i allò que lliguis a la terra serà lligat al cel, i amb que deslliguis a la terra serà deslligat al cel.
       Evangeli segons Mateu. Mt. 16,17-19. — Jesús de Natzaret
          En aquesta frase, Jesús atribueix a Sant Pere un paper principal en la naixent comunitat cristiana.
* Abans que canti el gall em negaràs tres vegades.
       Evangeli segons Mateu. Mt. 26,75. — Jesús de Natzaret
          Advertència de Jesús a Sant Pere dient que el negarà tres vegades abans de que canti el gall, quan Jesús es trobi pres a Jerusalem.

## Dites populars

* A Gavà, Sant Pere s'hi va cagar.
    (var.) A Gavà, Sant Pere s'hi va cagar, i al Prat, ja s'hi ha cagat.
* A qui Déu li la done, Sant Pere li la beneïxca.
* A qui tria i s'enganya, Sant Pere l'escanya.
* A Sant Joan ves-li davant, i a Sant Pere ves-li darrere.
* A Sant Joan, com la sal; a Sant Pere, com lo pebre.
* A Sant Joan, les garbes en el camp; a Sant Pere, les garbes en l'era.
* Amb diners, Sant Pere balla.
* Capaç de jugar-se les claus de Sant Pere.
* De Sant Joan a Sant Pere, sembraràs les fesoleres.
* Entre Sant Joan i Sant Pere, no posis batuda a l'era.
* Pagant, Sant Pere canta.
* Per Pasqua granada, l'espiga daurada; per Sant Joan, segada i per Sant Pere, a l'era.
* Per Sant Joan les olives són com grans de sal; i, per Sant Pere, com grans de pebre.
* Per Sant Pere, el dia enrera.
    (var.) Per Sant Pere, el sol enrera.
    (var.) Per Sant Pere, una hora endarrera.
    (var.) Per Sant Pere, un pas enrera.
* Per Sant Pere, enrevolten sa figuera.(Mall.)
    (var.) Per Sant Pere, festegen sa figuera.(Men.)
* Per Sant Pere, garbes a l'era.
* Per Sant Pere, juny arrera.
* Per Sant Pere, juny enrere, i Sant Pau el tanca amb clau.
* Per Sant Pere i Sant Feliu, anirem a heure el niu.
* Per Sant Pere i Sant Feliu, l'avellana surt del niu.
* Per Sant Pere, posa't sota l'olivera; si veus una oliva aquí i una allà, torna-te'n a casa, que ja n'hi haurà.(Empordà, Garrotxa)
* Quan Sant Pere toca el timbal, els cargols surten a ballar.
* Qui per Sant Pere va i no torna l'endemà, pel juliol ha de tornar.
* Qui té a Sant Pere, no ampra a Sant Pau.(Val.)
    (var.) Qui no té Sant Pere, manlleva a Sant Pau.(Mall.)
* Sant Benet fa cantar el cucut i Sant Pere el fa callar.
    (var.) Sant Josep fa parlar el cucut i Sant Pere el fa callar.
* Sant Pere bon home, Sant Joan bon Sant, que curen de ronya i de tot altre mal.
* Sant Pere i Sant Joan a la una van: Sant Joan ens amenaça i Sant Pere ens treu de casa.
* Si el dia de Sant Pere vas a l'olivar i veus una oliva aquí i una altra allà, torna-te'n a casa, que olives (o oli) hi haura.
* Si plou per Sant Pere, plourà tot un mes darrera.
    (var.) Si plou per Sant Pere, trenta dies al darrera.
* Si Sant Pere s'escau bé, cada gall en son galliner.

## Frases fetes i locucions

* Anar a sopar amb Déu o amb Sant Pere.
          En llenguatge familiar, Morir-se.
* Tenir els anys de Sant Pere.
          Tenir vint-i-vuit anys. Són els anys del papat de Sant Pere.

## Referències

* 1 2 3 La Bíblia, 2006.
* 1 2 3 4 5 6 7 Gargallo i Gregori, José. «El Refranyer: Dites, refranys i maneres de dir». L'autor, 2010-. [Consulta: 6 octubre 2024].
* ↑ Pàmies, Víctor. «Refranyer temàtic» (en català). L'autor. [Consulta: 6 octubre 2024].
* ↑ Farnés, 1913.
* 1 2 3 4 5 6 7 8 9 10 11 Alcover, Antoni M.; Moll, Francesc de B. «Pere». A: Diccionari català-valencià-balear. Barcelona: IEC, 2002.
* 1 2 3 4 Cinc mil refranys catalans i frases fetes populars, 1965.
* 1 2 3 4 5 6 7 8 9 10 11 Gargallo Gil, 2003.
* ↑ Amades, 1931.
* ↑ Parés i Puntas, 1999.
* ↑ Amades, 1982, p. 346.
* ↑ Amades, 2006.
* ↑ Amades, 2006, p. 22.

## Bibliografia

* Amades, Joan. Costumari català : el curs de l'any (en català). Vol. III. Corpus. Primavera.. Estella: Salvat, 1989. ISBN 8434536730.
* Amades, Joan. Costumari català : el curs de l'any (en català). Vol. IV. Estiu. Barcelona: Salvat, 1982. ISBN 9788434536739.
* Amades, Joan. Costums populars de Barcelona (en català). Barcelona: Centre Excursionista de Catalunya, 1931.
* Amades, Joan. Refranys i dites (Ed. facsímil) (en català). Tarragona: L'Agulla de cultura popular, 2006 (Biblioteca de tradicions populars, núm. 32). ISBN 8496294218.
* Cinc mil refranys catalans i frases fetes populars (en català). Barcelona: Millà, 1965 (Biblioteca popular catalana vell i nou ; 3). ISBN 8473040082.
* Farnés, Sebastià. Assaig de paremiología catalana comparada (en català antic). Barcelona: Ilustració catalana, 1913.
* «Evangeli segons Sant Mateu». A: La Bíblia (en català). Alacant: Biblioteca Virtual Joan Lluís Vives, 2006 [Consulta: 1419872723].
* Correas Martínez, Miguel; Gargallo Gil, José Enrique. Calendario romance de refranes. Barcelona: Edicions de la Universitat de Barcelona, 2003. ISBN 8483383942.
* Parés i Puntas, Anna. Tots els refranys catalans (en català). Barcelona: Edicions 62, 1999. ISBN 842974519X.